
Εκσυγχρονισμός του θεσμού του ποινικού μητρώου, τροποποίηση 
ποινικών διατάξεων και ρύθμιση άλλων σχετικών θεμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


ΚΕΦΑΛΑΙΟ Α' 

Τροποποίηση ποινικών διατάξεων 
Άρθρο 1 

1. Η παράγραφος 3 του άρθρου 215 του Κώδικα Ποινικής Δικονο¬ 
μίας αντικαθίσταται ως εξής: 

«3. Αν η κατηγορία αφορά πλημμέλημα ή πταίσμα, δημόσιοι γενικά 
υπάλληλοι και υπάλληλοι σιδηροδρομικών, ατμοπλοϊκών και αεροπορι¬ 
κών επιχειρήσεων, οι οποίοι δεν κατοικούν στην έδρα του δικαστηρίου, 
καθώς και ναυτικοί ναυτολογημένοι.σε εμπορικά πλοία, δεν καλούνται 
να εμφανιστούν στο ακροατήριο. Στην περίπτωση αυτή διαβάζεται η 
ένορκη κατάθεση που έχει ληφθεί στην προδικασία. Ο εισαγγελέας, ο 
δημόσιος κατήγορος και το δικαστήριο μπορούν να παραγγείλουν την 
κλήτευσή τους, αν η εξέτασή τους στο ακροατήριο είναι αναγκαία για 
την ασφαλή διάγνωση της κατηγορίας». 

2. Στο άρθρο 215 του Κώδικα Ποινικής Δικονομίας προστίθεται π€>· 
ράγραφος 4, που έχει ως εξής: 

«4. Μάρτυρες κρατούμενοι σε φυλακές και σε άλλα σωφρονιστικά κα¬ 
ταστήματα τα οποία βρίσκονται έξω από την έδρα του δικαστηρίου δεν 
κλητεύονται στο ακροατήριο, αλλά διαβάζεται η ένορκη κατάθεσή τους 
που έχει ληφθεί στην προδικασία. Ο εισαγγελέας, ο δημόσιος κατήγορος 
και το δικαστήριο μπορούν να παραγγείλουν την κλήτευσή τους, αν η 
εξέτασή τους στο ακροατήριο είναι αναγκαία για την ασφαλή διάγνωση 
της κατηγορίας». 

Άρθρο 2 

Στο τέλος της περίπτωσης γ του άρθρου 13 του Ποινικού Κώδικα 
προστίθεται το ακόλουθο εδάφιο: 

•Έγγραφο είναι και κάθε μέσο το οποίο χρησιμοποιείται απο υπολο¬ 
γιστή ή περιφερειακή μνήμη υπολογιστή, με ηλεκτρονικό, μαγνητικο ή 
άλλο τρόπο, για εγγραφή, αποθήκευση, παραγωγή ή αναπαραγωγή 
στοιχείων, που δεν μπορούν να διαβαστούν άμεσα, όπως επίσης και 
κάθε μαγνητικό, ηλεκτρονικό ή άλλο υλικό στο οποίο εγγράφεται οποία 
δήποτε πληροφορία, εικόνα, σύμβολο ή ήχος, αυτοτελως ή σε συν υα 
σμό, εφ’ όσον τα μέσα και τα υλικά αυτά προορίζονται ή είναι προσφορά 
να αποδείξουν γεγονότα που έχουν έννομη σημασία». 


Άρθρο 3 

Μετά το άρθρο 370Α του Ποινικού Κώδικα προστίθεται νέο άρθρο με 
τον αριθμό 370 Β, που έχει ως εξής: 

«Άρθρο 370 Β . . 

1. Όποιος αθέμιτα αντιγράφει, αποτυπώνει, χρησιμοποιεί, αποκαλύ¬ 
πτει σε τρίτον ή οπωσδήποτε παραβιάζει στοιχεία ή προγράμματα υπο 
λογιστών, τα οποία συνιστούν κρατικά, επιστημονικά ή επαγγε ματικα 


απόρρητα ή απόρρητα επιχείρησης του δημοσίου ή ιδιωτικού τομέα, τι¬ 
μωρείται με φυλάκιση τουλάχιστον τριών μηνών. Ως απόρρητα θεωρού¬ 
νται και εκείνα που ο νόμιμος κάτοχός τους, από δικαιολογημένο ενδια¬ 
φέρον τα μεταχειρίζεται ως απόρρητα, ιδίως όταν έχει λάβει μέτρα για 
να παρεμποδίζονται τρίτοι να λάβουν γνώση τους. 

2. Αν ο δράστης είναι στην υπηρεσία του κατόχου των στοιχείων, κα¬ 
θώς και αν το απόρρητο είναι ιδιαίτερα μεγάλης οικονομικής σημασίας, 
επιβάλλεται φυλάκιση τουλάχιστον ενός έτους. 

3. Αν πρόκειται για στρατιωτικό ή διπλωματικό απόρρητο ή για 
απόρρητο που αναφέρεται στην ασφάλεια του κράτους, η κατά την πα¬ 
ράγραφο 1 πράξη τιμωρείται κατά τα άρθρα 146 και 147. 

4. Οι πράξεις που προβλέπονται στις παραγράφους 1 και 2 διώκο¬ 
νται ύστερα από έγκλήση». 


Άρθρο 4 

Μετά το άρθρο 370 Β προστίθεται στον Ποινικό Κώδικα και νέο άρ¬ 
θρο με τον αριθμό 370 Γ, που έχει ως εξής: 

«Άρθρο 370 Γ 

1. Όποιος χωρίς δικαίωμα αντιγράφει ή χρησιμοποιεί προγράμματα 
υπολογιστών, τιμωρείται με φυλάκιση μέχρι έξι μήνες και με χρηματική 
ποινή εκατό χιλιάδων έως δύο εκατομμυρίων δραχμών. 

2. Όποιος αποκτά πρόσβαση σε στοιχεία που έχουν ειααχθεί σε υπο¬ 
λογιστή ή σε περιφερειακή μνήμη υπολογιστή ή μεταδίδονται με συστή¬ 
ματα τηλεπικοινωνιών, εφ’ όσον οι πράξεις αυτές έγιναν χωρίς δικαί¬ 
ωμα, ιδίως με παραβίαση απαγορεύσεων ή μέτρων ασφάλειας που είχε 
λάβει ο νόμιμος κάτοχός τους, τιμωρείται με φυλάκιση μέχρι τρεις μή¬ 
νες ή με χρηματική ποινή τουλάχιστο δέκα χιλιάδων δραχμών. Αν η 
πράξη αναφέρεται στις διεθνείς σχέσεις ή στην ασφάλεια του κράτους, τι¬ 
μωρείται κατά το άρθρο 148. 

3. Αν ο δράστης είναι στην υπηρεσία του νόμιμου κατόχου των στοι¬ 
χείων. η πράξη της προηγούμενης παραγράφου τιμωρείται μόνο αν 
απαγορεύεται ρητά από εσωτερικό κανονισμό ή από έγγραφη απόφαση 
του κατόχου ή αρμόδιου υπαλλήλου του. 

4. Οι πράξεις των παραγράφων 1 έως 3 διώκονται ύστερα από 

έγκλήση». 


Άρθρο 5 

Μετά το άρθρο 386 του Ποινικού Κώδικα προστίθεται νέο άρθρο που 
λαμβάνει τον αριθμό 386Α και έχει ως εξής: 

«Άρθρο 386 Α 
Απάτη με υπολογιστή 

Όποιος, με σκοπό να προσπορίσει στον εαυτό του ή σε άλλον παρά¬ 
νομο περιουσιακό όφελος, βλάπτει ξένη περιουσία, επηρεάζοντας τα 
στοιχεία υπολογιστή είτε με μη ορθή διαμόρφωση του προγράμματος 
είτε με επέμβαση κατά την εφαρμογή του είτε με χρησιμοποίηση μη ορ¬ 
θών ή ελλιπών στοιχείων είτε με οποιονδήποτε άλλο τρόπο, τιμωρείται 
με τις ποινές του προηγούμενου άρθρου. Περιουσιακή βλάβη υφίσταται 
και αν τα πρόσωπα που την υπέστησαν είναι άδηλα. Για την εκτίμηση 
του ύψους της ζημίας είναι αδιάφορο αν παθόντες είναι ένα ή περισσό¬ 
τερα πρόσωπα». 

ΚΕΦΑΛΑΙΟ Β’ 

Εκσυγχρονισμός του θεσμού του ποινικού μητρώου 
Άρθρο 6 

Το άρθρο 573 του Κώδικα Ποινικής Δικονομίας αντικαθίσταται ως 
εξής: 

«Άρθρο 573 

Οργάνωση υπηρεσιών ποινικού μητρώου 

1. Με προεδρικό διάταγμα, που εκδίδεται ύστερα από πρόταση του 
Υπουργού Δικαιοσύνης, καθορίζονται: 

α) οι υπηρεσίες στις οποίες τηρείται το ποινικό μητρώο και ο τρόπος 
οργάνωσης, λειτουργίας και επιθεώρησής τους, 

β) ο τρόπος σύνταξης, θεώρησης, ταξινόμησης, εκκαθάρισης, κατα¬ 
στροφής και αντικατάστασης των δελτίων ποινικού μητρώου, 

γ) τα στοιχεία ταυτότητας που αναγράφονται στα δελτία ποινικού 
μητρώου και ο τρόπος εξακρίβωσής τους, 

δ) ο τύπος των αντιγράφων που εκδίδονται από το ποινικό μητρώο 
και κάθε λεπτομέρεια αναγκαία για την εφαρμογή των άρθρων 573 έως 
580. 

ε) η εφαρμογή μηχανογραφικού συστήματος στην τήρηση του ποινι¬ 
κού μητρώου. 

2. Με προεδρικό διάταγμα, που εκδίδεται ύστερα από πρόταση του 
Υπουργού Δικαιοσύνης, συνιστάται υπηρεσία Γενικού Ποινικού Μη¬ 
τρώου. Η υπηρεσία αυτή λειτουργεί παράλληλα με τις περιφερειακές 
υπηρεσίες ποινικού μητρώου και τηρεί δελτία ποινικού μητρώου για όλη 
την επικράτεια και το εξωτερικό, ανεξάρτητα από τον τόπο γέννησης 
του προσώπου το οποίο αφορά το δελτίο». 

Άρθρο 7 

Το άρθρο 574 του Κώδικα Ποινικής Δικονομίας αντικαθίσταται ως 

εξής: 

«Άρθρο 574 

Τρόπος τήρησης του ποινικού μητρώου 

1. Με την επιφύλαξη της εφαρμογής του μηχανογραφικού συστήμα¬ 
τος κατά το άρθρο 573 παρ. 1 εδ. ε, το ποινικό μητρώο αποτελείται από 
δελτία. 

2. Σε κάθε δελτίο ποινικού μητρώου αναγράφονται τα εξής: 

α) Τα στοιχεία της ταυτότητας του προσώπου που είναι αναγκαία για 
την εξατομίκευσή του. Αν πρόκειται για έγγαμο, αναγράφεται το πα¬ 
τρικό επώνυμο και το όνομα και επώνυμο του συζύγου. 

β) Οι ακόλουθες αμετάκλητες καταδικαστικές αποφάσεις ή βουλεύ¬ 
ματα: 

βα) Κάθε απόφαση για κακούργημα ή πλημμέλημα για το οποίο έχει 
επιβληθεί ποινή στερητική της ελευθερίας ή χρηματική ποινή, με τις πα¬ 
ρεπόμενες ποινές και τα μέτρα ασφάλειας που έχουν επιβληθεί. 

ββ) Κάθε απόφαση με την οποία επιβάλλεται περιορισμός σε σωφρο¬ 
νιστικό κατάστημα ή αναμορφωτικό μέτρο σε ανήλικο. 

βγ) Κάθε απόφαση αλλοδαπού δικαστηρίου που ανακοινώθηκε επί¬ 
σημα. αν αφορά πράξη που χαρακτηρίζεται από την ελληνική ποινική 
νομοθεσία ως κακούργημα ή πλημμέλημα. 

βδ) Κάθε απόφαση ή βούλευμα που απαλλάσσει τον κατηγορούμενο 
ως ανίκανο για καταλογισμό με τα αναπληρωματικά της κύριας ποινής 
μέτρα ασφάλειας, καθώς και κάθε απόφαση ή βούλευμα που απαλλάσ¬ 
σει τον κατηγορούμενο λόγω έμπρακτης μετάνοιας, εφ’ όσον και στις 
δύο παραπάνω περιπτώσεις η απειλούμενη ποινή είναι φυλάκιση τουλά¬ 
χιστον τριών (3) μηνών. 

βε) Αν έχει ανασταλεί η εκτέλεση ποινής στερητικής της ελευθερίας, 
γίνεται σχετική μνεία. 

3. Στα δελτία ποινικού μητρώου εγγράφονται επίσης τα ακόλουθα 
στοιχεία: 

α) Η χάρη με άρση των συνεπειών της καταδίκης, η παραγραφή της 
πράξης ή της ποινής με ειδικό νόμο, η αναστολή εκτέλεσης της ποινής 
υπό όρους με ειδικό νόμο, η απόλυση από τις φυλακές υπό όρο και η με¬ 
ταβολή ή η άρση των μέτρων ασφάλειας ή των αναμορφωτικών μέτρων 
που έχουν επιβληθεί, καθώς και οι αποφάσεις που εκδίδονται σύμφωνα 
με τα άρθρα 550 και 551. 

β) Η χρονολογία και ο τρόπος απότισης της στερητικής της ελευθε¬ 
ρίας ποινής που επιβλήθηκε για κακούργημα ή πλημμέλημα από δόλο, 
εφ' όσον είναι ανώτερη από τρεις μήνες». 


Άρθρο 8 

Το άρθρο 578 του Κώδικα Ποινικής Δικονομίας αντικαθίσταται ως 

εξής: 

«Άρθρο 578 

Καταστροφή δελτίων ποινικού μητρώου 

1. Τα δελτία ποινικού μητρώου παύουν να ισχύουν και αποκλείεται η 
χρησιμοποίησή τους για οποιοδήποτε σκοπό στις ακόλουθες μόνο περι¬ 
πτώσεις: 

α) Όταν το πρόσωπο το οποίο αφορά η εγγραφή πεθάνει ή συμπλη¬ 
ρώσει το 80ό έτος της ηλικίας του. 

β) Στις περιπτώσεις δελτίων που αφορούν σωφρονιστικά ή αναμορ¬ 
φωτικά μέτρα, όταν ο «ανήλικος συμπληρώσει το 17ο έτος της ηλικίοις 
του. 

γ) Όταν η απόφαση για την οποία έχει συνταχθεί δελτίο ποινικού μη¬ 
τρώου ακυρωθεί με αμετάκλητη δικαστική απόφαση ή η πράξη αμνη- 
στευθεί ή με ρητή διάτοιξη μεταγενέστερου νόμου πάψει να είναι αξιό¬ 
ποινη. 

δ) Αν με την καταδικαστική απόφαση για την οποία έχει συνταχθεί 
δελτίο ποινικού μητρώου χορηγήθηκε αναστολή εκτέλεσης της ποινής, 
σύμφωνα με το άρθρο 99 του Ποινικού Κώδικα, μετά την πάροδο πέντε 
ετών από τη λήξη του χρονικού διαστήματος της «αναστολής, εφ’ όσον η 
αναστολή δεν έχει αρθεί ή «χνιχκληθεί. 

ε) Αν το δελτίο έχει συνταχθεί μετά από απόφαση που επιβιχλλει σε 
ανήλικο ποινή περιορισμού σε σωφρονιστικό κατάστημα, πέντε έτη μετά 
την απότιση της ποινής με οποιοδήποτε τρόπο, εφ’ όσον ο ελάχιστος 
χρόνος περιορισμού που έχει επιβληθεί δεν υπερβαίνει το έτος, και οκτώ 
έτη αν υπερβαίνει το έτος, εκτός αν στο διάστημα αυτό επέλθει νέα κα¬ 
ταδίκη. Σε περίπτωση απόλυσης υπό όρους από το σωφρονιστικό κατά¬ 
στημα, η πιο πιίινω πενταετία ή οκταετία αρχίζει από τη συμπλήρωση 
του χρόνου δοκιμασίιχς. 

στ) Αν με την καταδικαστική απόφαση επιβλήθηκε χρηματική ποινή 
ή ποινή φυλάκισης μέχρις ένα μήνα, για αδίκημα εκ δόλου ή δύο μήνες 
για αδίκημα εξ αμελείας, μετά την πάροδο δέκα ετών από την απότιση 
της ποινής με οποιοδήποτε τρόπο, εφ’ όσον ο υπαίτιος δεν έχει καταδι¬ 
καστεί π«χλι για κακούργημα ή πλημμέλημα. 

2. Οι υπηρεσίες που τηρούν ποινικό μητρώο, προβαίνουν κάθε έξι μή¬ 
νες σε εκκαθάρισή του από τα δελτία που παύουν να ισχύουν σύμφωνα 
με τις διατάζεις της προηγούμενης παραγράφου. Μετά την εξάμηνη πε¬ 
ριοδική εκκαθάριση είτε καταστρέφονται τα ανίσχυρα δελτία είτε, στην 
περίπτωση εφαρμογής μηχανογραφικού συστήματος σύμφωνα με το 
άρθρο 573 παρ. 1 εδ. ε, διαγράφεται από τη μνήμη του ηλεκτρονικού 
υπολογιστή η ανίσχυρη εγγραφή. 

3. Στις περιπτώσεις των εδαφίων α' έως και γ' της παραγράφου 1 τα 
δελτία ποινικού μητρώου καταστρέφονται αμέσως μόλις διαπιστωθεί η 
συνδρομή του σχετικού λόγου. Στις περιπτώσεις των εδαφίων δ' έως και 
στ' της ίδιας παραγράφου, τα δελτία ποινικού μητρώου καταστρέφονται 
κατά την πρώτη περιοδική εκκαθάριση μετά τη διαπίστωση της συνδρο¬ 
μής του σχετικού λόγου. Η καταστροφή διατάσσεται με πράξη του αρ¬ 
μόδιου εισαγγελέα». 

Άρθρο 9 

Το άρθρο 576 του Κώδικα Ποινικής Δικονομίιχς αντικαθίσταται ως 

εξής: 

«Άρθρο 576 

Αντίγραφα ποινικού μητρώου 

1. Οι υπηρεσίες που τηρούν ποινικό μητρώο εκδίδουν από αυτό δύο 
τύπους αντιγράφων: 

α) το αντίγραφο δικαστικής χρήσης, 
β) το αντίγραφο γενικής χρήσης. 

2. Στο αντίγραφο δικαστικής χρήσης καταχωρίζεται το περιεχόμενο 
όλων των δελτίων ποινικού μητρώου εκτός από εκείνα που έχουν παυσει 
να ισχύουν σύμιρωνα με την πρώτη παράγραφο του προηγούμενου άρ¬ 
θρου. 

3. Στο αντίγραφο γενικής χρήσης καταχωρίζεται το περιεχόμενό 
όλων των δελτίων ποινικού μητρώου, σύμφωνα με την προηγούμενη 
παράγραφο, εκτός από εκείνα: 

α) που αναγράφουν χρηματική ποινή ή ποινή φυλάκισης έως έξι μή¬ 
νες, μετά την πάροδο τριών ετών, 

β) που αναγράφουν ποινή φυλάκισης πέραν των έξι μηνών ή ποινή 
περιορισμού σε ψυχιατρικό κατάστημιχ, μετά την πάροδο οκτώ ετών, 
γ) που αναγράφουν κάθειρξη, μετά την πάροδο είκοσι ετών. 

4. Οι προθεσμίες της προηγούμενης παραγράφου αρχίζουν απο την 
απότιση της ποινής. Αν επήλθε μεταγενέστερη καταδίκη για πλημμέ¬ 
λημα ή κακούργημα, οι προθεσμίες αυτές αρχίζουν από την απότιση της 
νέας ποινής. 

5. Η ποινή θεωρείται ότι αποτίθηκε και ότ«*ν: 

ά) μέτατράπηκε σε χρηματική, από την ημέρα καταβολής του ποσού 

της μετατροπής, 

β) χαρίστηκε, από την έκδοση του οικείου προεδρικού διατάγματος, 

Τ) χορηγήθηκε «πόλυση, από την επιτυχή πάροδο του χρόνου δοκι¬ 
μασίας. 

6. Αν η καταδικαστική απόφαση δεν εκτελέστηκε, οι πιο πάνω προθε¬ 
σμίες αρχίζουν από την παραγραφή της. 

7. Κατ' εξαίρεση, όταν πρόκειται για πρώτη καταδίκη ή για κατα¬ 
δίκη που αφορά α) έγκλημα από αμέλεια ή β) έγκλημα με δόλο, για το 
οποίο ο νόμος απειλεί ποινή φυλάκισης μέχρι ένα έτος ή χρηματική 
ποινή, οι προθεσμίες που προβλέπουν τα εδάφια α' έως και γ' της παρ. 3 
του άρθρου αυτού μπορούν να συντμηθούν στο μισό, με διάταξη του αρ¬ 
μόδιου κατά το άρθρο 580 του Κ.Π.Δ. εισαγγελέα πλημμελειοδικών. 
ύστερα από αίτηση του ενδιαφερομένου. Η σύντμηση παρέχεται, αν 
υπάρχει προσδοκία έντιμου βίου στο μέλλον. 

8. Αν μαζί με την ποινή τη στερητική της ελευθερίας έχουν επιβληθεί 
παρεπόμενες ποινές ή μέτρα ασφάλειας, δεν καταχωρίζονται στο αντί¬ 
γραφο γενικής χρήσης στις περιπτώσεις που η κύρια ποινή δεν καταχω¬ 
ρίζεται σύμφωνα με την παράγραφο 3. 

9. Ο αρμόδιος για την έκδοση του ποινικού μητρώου υπάλληλος 
οφείλει να αναγράφει στο τριπλότυπο καταβολής της ποινής που έχει με¬ 
τατραπεί σε χρηματική τα στοιχεία ταυτότητας και τον τόπο και ημερο¬ 
μηνία γέννησης του καταδικασμένου. Αντίγραφο του τριπλότυπου αυ¬ 
τού αποστέλλεται στο γραμματέα ποινικού μητρώου του τόπου γέννη¬ 
σης του καταδικασμένου, καθώς και στην υπηρεσία που τηρεί το Γενικό 
Ποινικό Μητρώο. Σε περίπτωση αποφυλάκισης καταδίκου ο διευθυντής 
των φυλακών οφείλει να ενημερώνει για την αποφυλάκιση αυτήν το 
γραμματέα ποινικού μητρώου του τόπου γέννησης του αποφυλακιζομέ- 
νου. καθώς και την υπηρεσία που τηρεί το Γ ενικό Ποινικό Μητρώο». 

Άρθρο 10 

Το άρθρο 577 του Κώδικα Ποινικής Δικονομίας αντικαθίσταται ως 
εξής: 

«Άρθρο 577 

Έκδοση αντιγράφων δικαστικής και γενικής χρήσης 

1. Αντίγραφο ποινικού μητρώου δικαστικής χρήσης χορηγείται 
μόνο: 

α) στον εισαγγελέα, τον τακτικό ανακριτή ή τον επίτροπο του στρατο¬ 
δικείου. για δικαστική αποκλειστικά χρήση. 

β) στους διευθυντές φυλακών και άλλων σωφρονιστικών ή θεραπευτι¬ 
κών καταστημάτων για κρατούμενο που με αμετάκλητη απόφαση εκτίει 
ποινή στερητική της ελευθερίας ή υποβάλλεται σε μέτρο ασφάλειας. 

γ) στις αλλοδαπές αρχές που ασκούν ποινική δικαιοδοσία, εφ όσον 
υπάρχει υποχρέωση δικαστικής συνδρομής. 

δ) στις δημόσιες υπηρεσίες, πολιτικές, στρατιωτικές, στις εκκλησια¬ 
στικές αρχές, σε Ν.Π.Δ.Δ., σε οργανισμούς, σε επιχειρήσεις κοινής ωφέ¬ 
λειας ή σε τράπεζες, μόνο στις περιπτώσεις που προβλέπονται από την 
κείμενη νομοθεσία, 

ε) στις αλλοδαπές πρεσβείες ή προξενεία που έχουν διαπιατευθεί στην 
Ελλάδα για όσους πρόκειται να μεταναστεύσουν. 

στ) για το διορισμό δικαστικών λειτουργών, εκπαιδευτικών όλων των 
βαθμιδών, οργάνων των Σωμάτων Ασφαλείας και των υποψηφίων για 
την εισαγωγή στις παραγωγικές σχολές των Ενόπλων Δυνάμεων και 
ίων Σωμάτων Ασφαλείας, το οποίο αποστέλλεται απευθείας στο αρμό¬ 
διο όργανο. 

2. Το δελτίο ποινικού μητρώου επισυνάπτεται υποχρεωτικά με ευ¬ 
θύνη του αρμόδιου γραμματέα σε κάθε δικογραφία για εγκλήματα αρ¬ 
μοδιότητας τριμελούς πλημμελειοδικείου και άνω. μέσα σε σφραγιστό 
αδιαφανή φάκελο και αποσφραγίζεται μόνο μετά την απαγγελία της 
περί ενοχής απόφασης του δικαστηρίου, γενομένης ειδικής μνείας στα 
πρακτικά. Σε περίπτωση ασκήσεως εφέσεως κατά της καταδικαστικής 
απόφασης, το δελτίο ποινικού μητρώου σφραγίζεται και πάλι με ευθύνη 
ίου γραμματέα της έδρας του ν^δόντος την απόφαση δικαστηρίου, σε 
αδιαφανή φάκελο, εφαρμοζομένων κατά τα λοιπά των του προηγούμε¬ 
νου εδαφίου. Τα αυτά ισχύουν σε περίπτωση επανεκδίκασης της υπόθε¬ 
σης κατ' ουσίαν μετ’ (αναίρεση. Η παράβαση των ανωτέρω διατάξεων 
από το δικαστικό γραμματέα συνεπάγεται την πειθαρχική του ευθύνη. 

3. Με προεδρικό διάταγμα, που εκδίδεται ύστερα από πρόταση του 
Υπουργού Δικαιοσύνης, μπορεί να ορισθεί ότι αντίγραφο ποινικού μη¬ 
τρώου δικαστικής χρήσης εκδίδεται και για διορισμό σε οποιαδήποτε 
άλλη δημόσια υπηρεσία ή σε οποιοδήποτε άλλο νομικό πρόσωπο του δη¬ 
μόσιου τομέα». 


Άρθρο 11 

Το άρθρο 575 του Κώδικα Ποινικής Δικονομίας αντικαθίσταται ως 
εξής: 

«Άρθρο 575 

Έννοια αντιγράφου ποινικού μητρώου 

Με την επιφύλαξη των διατάξεων των παραγράφων 1. 3 και 4 του 
άρθρου 577. όπου ο νόμος προβλέπει την έκδοση και τη χορήγηση αντι¬ 
γράφου οποιουδήποτε τύπου ή αποσπάσματος ποινικού μητρώου, παρέ¬ 
χεται αντίγραφο γενικής χρήσης». 

Άρθρο 12 

Το άρθρο 579 του Κώδικα Ποινικής Δικονομίας αντικαθίσταται ως 
εξής: 

«Άρθρο 579 

Απαγόρευση ανακοίνωσης 

1. Υπάλληλος, ο οποίος λόγω των καθηκόντων του έχει πληροφορη- 
θεί το περιεχόμενο δελτίων ποινικού μητρώου και το ανακοινώνει σε 
πρόσωπο που δεν δικαιούται να λάβει γνώση, τιμωρείται με φυλάκιση 
τριών μηνών έως δύο έτη. Ως ανακοίνωση θεωρείται και η χορήγηση 
αντιγράφου ποινικού μητρώου δικαστικής χρήσης αντί για αντίγραφο 
ποινικού μητρώου γενικής χρήσης. Αν η παραπάνω πράξη έγινε από 
αμέλεια επιβάλλεται φυλάκιση μέχρι τρεις μήνες. 

2. Η σύνταξη ή καταχώριση δελτίων ποινικού μητρώου γίνεται μέσα 
σε τρεις μήνες κατ' ανώτατο όριο από την ημέρα που ανέκυψε η σχετική 
υπηρεσιακή υποχρέωση». 

Άρθρο 13 

Το άρθρο 580 του Κώδικα Ποινικής Δικονομίας αντικαθίσταται ως 

εξής: 

«Άρθρο 580 

Αμφισβητήσεις - Διορθώσεις εσφαλμένων εγγραφών 

1. Κάθε αμφισβήτηση σχετική με τις διατάξεις του νόμου αυτού επι¬ 
λύεται με διάταξη του εισαγγελέα πλημμελειοδικών του τόπου της γέν¬ 
νησης του ενδιαφερομένου και. όταν πρόκειται για πρόσωπα που γεννή¬ 
θηκαν στο εξωτερικό, του εισαγγελέα πλημμελειοδικών Αθηνών. 

2. Ο ενδιαφερόμενος μπορεί μέσα σε ένα μήνα από την επίδοση σε αυ¬ 
τόν της παραπάνω διάταξης να προσφύγει στο οικείο συμβούλιο πλημ- 
μελειοδικών. που αποφαίνεται αμετάκλητα. 

3. Το συμβούλιο πλημμελειοδικών αποφασίζει αμετάκλητα. ύστερα 
από αίτηση του ενδιαφερομένου ή του εισαγγελέα πλημμελειοδικών. τη 
διόρθωση στο δελτίο ποινικού μητρώου είτε εσφαλμένης εγγραφής είτε 
των στοιχείων της ταυτότητας του προσώπου που αφορά το δελτίο. Αν η 
αίτηση διόρθωσης εσφαλμένης εγγραφής υποβάλλεται από τον ενδιαφε¬ 
ρόμενο. ο εισαγγελέας πλημμελειοδικών οφείλει να ερευνήσει τη βασι- 
μότητά της με κάθε μέσο είτε αυτοπροσώπως είτε μέσω ανακριτικού 
υπαλλήλου. 

4. Μετά την έναρξη της λειτουργίας της υπηρεσίας Γ ενικού Ποινικού 
Μητρώου, ο εισαγγελέας πλημμελειοδικών του τόπου γέννησης του 
προσώπου που αφορά το δελτίο ποινικού μητρώου διαβιβάζει στην υπη¬ 
ρεσία Γενικού Ποινικού Μητρώου κάθε διάταξη ή βούλευμα που εκδίδε- 
ται ύστερα από αμφισβήτηση ή αίτηση διόρθωσης εσφαλμένης εγγρα¬ 
φής στο δελτίο ποινικού μητρώου». 

Άρθρο 14 

1. Όσοι ασκούν ληξιαρχικά καθήκοντα σύμφωνα με τις διατάξεις 
των άρθρων 2 και 3 του ν. 344/1976 (ΦΕΚ 143) αμέσως μετά τη σύ¬ 
νταξη ληξιαρχικής πράξης θανάτου ενός προσώπου αποστέλλουν αντί¬ 
γραφό της στον εισαγγελέα πλημμελειοδικών του τόπου γέννησης του 
προσώπου που έχει αποβιώσει. καθώς και στην υπηρεσία Γ ενικού Ποι¬ 
νικού Μητρώου του Υπουργείου Δικαιοσύνης. Την ίδια υποχρέωση έχει 
και ο ειδικός ληξίαρχος Αθηνών για θανάτους που συμβαίνουν στο εξω- 
τερικό. 

2. Αν ο τόπος γέννησης του προσώπου που έχει αποβιώσει είναι 
χώρα του εξωτερικού, αντίγραφο ληξιαρχικής πράξης θανάτου απο- 
στέλλεται μόνο στην υπηρεσία Γενικού Ποινικού Μητρώου του Υπουρ¬ 
γείου Δικαιοσύνης. 

3. Στις περιπτώσεις των άρθρων 13, 14 και 15 του ν. 344/1976, οι 
σχετικές ληξιαρχικές πράξεις ή διορθώσεις ή μεταβολές στοιχείων λη¬ 
ξιαρχικών πράξεων διαβιβάζονται με τη διαδικασία των παραγράφων 1 
και 2. 

4. Τα αντίγραφα των ληξιαρχικών πράξεων θανάτου που αποστέλλο- 
νται στους εισαγγελείς ή στο Υπουργείο Δικαιοσύνης περιλαμβάνουν 
όλα τα στοιχεία ταυτότητας των προσώπων που έχουν αποβιώσει και, 
αν πρόκειται για διαζευγμένες γυναίκες, και τα στοιχεία ταυτότητας 
των τέως συζύγων. 

5. Ο αρμόδιος εισαγγελέας και η υπηρεσία Γενικού Ποινικού Μη¬ 
τρώου. όταν λάβουν τα αντίγραφα των ληξιαρχικών πράξεων θανάτου, 
αφαιρούν τα τυχόν υπάρχοντα δελτία ποινικού μητρώου που αναφέρο- 
νται στο πρόσωπο που έχει αποβιώσει και μεριμνούν για την κατα¬ 
στροφή τους. 


Άρθρο 15 

Εκκαθάριση του ποινικού μητρώου 

1. Οι υπηρεσίες που τηρούν ποινικό μητρώο οφείλουν μέσα σε ένα 
έτος από την έναρξη της ισχύος του νόμου αυτού να καταστρέψουν: 

α) Τα δελτία ποινικού μητρώου που αφορούν αξιόποινες πράξεις που 
τελέστηκαν έως και τις 31 Δεκεμβρίου 1949 και για τις οποίες έχουν 
εκδοθεί καταδικαστικές αποφάσεις έκτακτου στρατοδικείου, εκτός εάν 
εντός της προθεσμίας αυτής υποβληθεί δήλωση για τη διατήρησή του 
από εκείνον που έχει έννομο συμφέρον. 

Αν από το δελτίο ποινικού μητρώου δεν προκύπτει ο χρόνος τέλεσης 
της αξιόποινης πράξης, το αναγραφόμενο σε αυτό πρόσωπο ή ο εισαγγε¬ 
λέας αυτεπαγγέλτως μπορούν να ζητήσουν κατά τη διαδικασία του άρ¬ 
θρου 580 του Κώδικα Ποινικής Δικονομίας την καταστροφή του δελ¬ 
τίου. εφ' όσον αποδεικνύεται ότι η αξιόποινη πράξη για την οποία συντά¬ 
χθηκε και για την οποία έχει εκδοθεί καταδικαστική απόφαση έκτακτου 
στρατοδικείου είχε τελεστεί πριν από την 1η Ιανουάριου 1950. 

β) Τα δελτία ποινικού μητρώου που αφορούν πρόσωπα τα οποία 
έχουν συμπληρώσει το 80ό έτος της ηλικίας τους, ανεξάρτητα από το 
χρόνο τέλεσης της αξιόποινης πράξης για την οποία συντάχθηκε το δελ¬ 
τίο. καθώς και τα δελτία που κατά τις διατάξεις των παραγράφων 2 και 
3 του άρθρου 578 υπόκεινται σε καταστροφή, εκτός εάν εντός της προ¬ 
θεσμίας αυτής υποβληθεί δήλωση για τη διατήρησή του από εκείνον που 
έχει έννομο συμφέρον. 

2. Μετά την εκκαθάριση του ποινικού μητρώου, επικυρωμένα αντί¬ 
γραφα των δελτίων που ισχύουν αποστέλλονται στο τμήμα ποινικού μη¬ 
τρώου της Κεντρικής Υπηρεσίας του Υπουργείου Δικαιοσύνης. 

3. Τα δελτία ποινικού μητρώου με άγνωστα στοιχεία ταυτότητας 
των καταδικασμένων μπορεί να καταστραφούν με πράξη του εισαγγε¬ 
λέα του δικαστηρίου που εξέδωσε την απόφαση, αν έχουν συνταχθεί πριν 
από το έτος 1973. 

4. Με απόφαση του Υπουργού Δικαιοσύνης καθορίζεται ο τρόπος, ο 
χρόνος και κάθε αναγκαία διατύπωση για την εφαρμογή των διατάξεων 
του άρθρου αυτού. 


ΚΕΦΑΛΑΙΟ Γ- 

Σύσταση δικαστηρίων και θέσεων δικαστικών λειτουργών, καθορισμός 
αρμοδιοτήτων διοικητικών δικαστηρίων 

Άρθρο 16 

1. Συνιστάται Διοικητικό Εφετείο Τρίπολης με έδρα την Τρίπολη. 
Στην περιφέρεια του Εφετείου αυτού περιλαμβάνονται και ανήκουν οι 
περιφέρειες των Διοικητικών Πρωτοδικείων Καλαμάτας. Τρίπολης, 
Ναυπλίου και Κορϊνθου, τα οποία αποσπώνται από το Διοικητικό Εφε¬ 
τείο Πειραιά, στο οποίο υπάγονται σήμερα. 

'2. Στο Διοικητικό Εφετείο Τρίπολης συνιστώνται οι ακόλουθες θέσεις 
δικαστών: α) Μία θέση Προέδρου, που θα πληρωθεί με μετάθεση ενός 
Προέδρου του Διοικητικού Εφετείου Αθηνών και με αντίστοιχη μείωση 
κατά μία των οργανικών θέσεων του Διοικητικού Εφετείου Αθηνών και 
β) δύο θέσεις εφετών, που θα πληρωθούν με μετάθεση δύο εφετών του 
Διοικητικού Εφετείου Πειραιά και με αντίστοιχη μείωση κατά δύο των 
οργανικών θέσεων του Διοικητικού Εφετείου Πειραιά. 

3. Με προεδρικό διάταγμα, εκδιδόμενο ύστερα από πρόταση του 
Υπουργού Δικαιοσύνης, θα οριστεί ο αριθμός των οργανικών θέσεων δι¬ 
καστικών υπαλλήλων του συνιστώμενου δικαστηρίου, χωρίς αύξηση 
του (αντίστοιχου αριθμού τους, που θα πληρωθούν με μετάθεση και με 
αντίστοιχη μείωση του αριθμού των οργανικών θέσεων των άλλων διοι- 

κητικών δικαστηρίων του Κράτους. 

Με όμοιο προεδρικό διάταγμα θα καθοριστεί η ημερομηνία έναρξης 
της λειτουργίας του συνιστώμενου δικαστηρίου, η αρμοδιότητά του για 
τις μη συζητηθείσες εκκρεμείς υποθέσεις στο Διοικητικό Εφετείο Πει¬ 
ραιά, που αφορούν εφέσεις κατ’ αποφάσεων των διοικητικών πρωτοδι¬ 
κείων που αποσπώνται από αυτό και υπάγονται στη δικαιοδοσία του 
νέου Εφετείου καθώς και κάθε άλλη σχετική λεπτομέρεια. 

Άρθρο 17 

Το άρθρο 13 του ν. 949/1979 αντικαθίσταται ως εξής: 

«Άρθρο 13 

1. Ορίζεται μεταβατική έδρα του Τριμελούς Πλημμελειοδικείου, του 
Μονομελούς και Τριμελούς Δικαστηρίου Ανηλίκων, Μυτιλήνης, η έδρα 
του Ειρηνοδικείου Λήμνου, για την εκδίκαση των εγκλημάτων που 
υπάγονται στην αρμοδιότητά τους, ο δράστης των οποίων, κατά την 
έναρξη της ποινικής δίωξης έχει την κατοικία ή την προσωρινή διαμονή 
του στις περιφέρειες των νησιών Λήμνου και Αγίου Ευστρατίου ή ο τό¬ 
πος τέλεσης των οποίων είναι η περιφέρεια των νησιών τούτων. 

2. Ο αριθμός των συνεδριάσεων των δικαστηρίων της προηγούμενης 
παραγράφου δεν μπορούν να ξεπερνούν τις έξι (6) κάθε δικαστικό έτος. 

3. Οι δικάσιμες μέρες των δικαστηρίων αυτών στη μεταβατική τους 
έδρα ορίζονται με απόφαση του προέδρου των δικαστηρίων, ύστερα από 
γνώμη του Εισαγγελέα. 

4. Με πράξη του Εισαγγελέα ορίζεται υπάλληλος που υπηρετεί στη 
γραμματεία του Ειρηνοδικείου Λήμνου προς τον οποίο αποστέλλονται 
έγκαιρα οι δικογραφίες κάθε δικάσιμης ημέρας, ο οποίος μπορεί να ορι- 
σθεί με την ίδια ή άλλη πράξη και σαν γραμματέας των δικαστηρίων 
στις αντίστοιχες συνεδριάσεις τους». 


Άρθρο 18 

1. Από τη δημοσίευση του νόμου αυτού οι οργανικές θέσεις των δικα¬ 
στικών λειτουργών των πολιτικών και ποινικών δικαστηρίων αυξάνο¬ 
νται κατά βαθμούς ως εξής: 

α) των αντιπροέδρων του Αρείου Πάγου κατά μία (1) και ο συνολικός 
αριθμός τους ορίζεται σε επτά (7), 

β) των εφετών κατά έξι (6) και ο συνολικός αριθμός τους ορίζεται σε 
διακόσιες εβδομήντα επτά (277) και 

γ) των πρωτοδικών κατά τέσσερις (4) και ο συνολικός αριθμός τους 
ορίζεται σε οκτακόσιες οκτώ (808). 

2. Από 1.1.1989 οι οργανικές θέσεις των δικαστικών λειτουργών 
των πολιτικών και ποινικών δικαστηρίων αυξάνονται κατά βαθμούς ως 

εξής: 

α) των εφετών κατά είκοσι τέσσερις (24) και ο συνολικός αριθμός 
τους ορίζεται σε τριακόσιες μία (301), 

β) των πρωτοδικών κατά είκοσι έξι (26) και ο συνολικός αριθμός 
τους ορίζεται σε οκτακόσιες τριάντα τέσσερις (834), 

γ) των εισαγγελέων εφετών κατά δύο (2) και ο συνολικός αριθμός 
τους ορίζεται σε τριάντα (30), 

δ) των αντεισαγγελέων εφετών κατά πέντε (5) και ο συνολικός αριθ¬ 
μός τους ορίζεται σε εβδομήντα (70), 

ε) των εισαγγελέων πρωτοδικών κατά δύο (2) και ο συνολικός αριθ¬ 
μός τους ορίζεται σε ενενήντα εννέα (99), 

στ) των εισαγγελέων πρωτοδικών κατά εννέα (9) και ο συνολικός 
αριθμός τους ορίζεται σε εκατόν εβδομήντα (170). 

3. Ένας από τους αντιπροέδρους του ,Νρείου Πάγου απασχολείται, 
επί πλέον της συμμετοχής του στην ολομέλεια του Αρείου Πάγου και 
στα υπηρεσιακά συμβούλια, ως προϊστάμενος της επιθεωρήσεως και ως 
πρόεδρος του διοικητικού συμβουλίου του Κέντρου Δικαστικών Σπου¬ 
δών που προβλέπεται από το άρθρο 74 του ν. 1756/1988. 

Η τοποθέτησή του στις θέσεις αυτές με θητεία αόριστου χρόνου ή του¬ 
λάχιστο διετή, που μπορεί όμως να ανανεωθεί, γίνεται με απόφαση του 
Ανωτάτου Δικαστικού Συμβουλίου. 

4. Οι θέσεις των δικαστικών λειτουργών που συνιστώνται με τα εδά¬ 
φια β και γ της παραγράφου 1 και α, β, γ, δ, ε και στ της παραγράφου 
κατανέμονται στα δικαστήρια και στις εισαγγελίες του κράτους με προε¬ 
δρικά διατάγματα που εκδίδονται ύστερα από πρόταση του Υπουργού 
Δικαιοσύνης. 

Άρθρο 19 

Τα άρθρα 1, 6 και 7 του κώδικα φορολογικής δικονομίας, που κυρώ¬ 
θηκε με το ν. 4125/1960 (ΦΕΚ 202) και μεταγλωττίστηκε στη δημο¬ 
τική με το π.δ. 331/1985 (ΦΕΚ 116), αντικαθίστανται ως εξής: 


θρου 6 εφαρμόζεται αναλόγως και στην περίπτωσή αυτή. Τα πιο πάνω 
ποσά μπορεί να αναπροσαρμόζονται με απόφαση του Υπουργού Δικαιο¬ 
σύνης.» 

Άρθρο 20 


«Άρθρο 1 

Φορολογικές διαφορές 

Στη δικαιοδοσία των τακτικών διοικητικών δικαστηρίων υπάγονται 
οι διαφορές που αναφύονται: α) κατά τον καταλογισμό των φόρων, δα¬ 
σμών, τελών και συναφών δικαιωμάτων του Δημοσίου ως και των προ¬ 
στίμων και λοιπών χρηματικών κυρώσεων, β) κατα την επιβολή, με 
διοικητικές πράξεις, κάθε είδους κυρώσεων για παράβαση των διατά¬ 
ξεων της φορολογικής γενικά νομοθεσίας (στην οποία περιλαμβάνεται 
και η νομοθεσία για τα τελωνεία, τα μονοπώλια, τον καπνό, το οινό¬ 
πνευμα και κάθε άλλη συναφής), ακόμη και αν οι κυρώσεις αυτές επι¬ 
βάλλονται αυτοτελώς ή άσχετα με υποχρέωση καταβολής φορου, δα¬ 
σμού. τέλους ή άλλου δικαιώματος του Δημοσίου». 

«Άρθρο 6 


Καθ’ ύλην αρμοδιότητα 


1. Στην αρμοδιότητα του διοικητικού πρωτοδικείου υπάγονται οι 
διαφορές που αναφέρονται στο άρθρο 1 και εκδικάζονται με μονομε ή ή 
τριμελή σύνθεση. 

2. Το μονομελές διοικητικό πρωτοδικείο δικάζει τις διάφορες στις 
οποίες α) ο αμφισβητούμενος ή αξιούμενος προς επιστροφή φόρος, α- 
σμός, τέλος ή άλλο δικαίωμα του Δημοσίου, χωρίς συνυπολογισμο προ¬ 
σθέτων ή προσαυξήσεων, δεν υπερβαίνει τις δραχμές τετρακόσιες χιλιά¬ 
δες και β) το επιβαλλόμενο πρόστιμο ή άλλη χρηματική κύρωση δεν 
υπερβαίνει τις δραχμές διακόσιες χιλιάδες για κάθε παράβαση. Η εκδί¬ 
καση των διαφορών αυτών γίνεται από πρόεδρο πρωτόδικων η πρωτό¬ 
δικη διοικητικών δικαστηρίων, που ορίζεται από τον πρόεδρό, α πιο 
πάνω ποσά μπορεί να αναπροσαρμόζονται με απόφαση του Υπουργού 
της Δικαιοσύνης. 

3. Το τριμελές διοικητικό πρωτοδικείο δικάζει όλες τις διάφορες που 
δεν υπάγονται στην αρμοδιότητα του μονομελούς διοικητικού πρωτοδι¬ 
κείου καθώς και εκείνες, για τις οποίες γεννάται αμφιβολία ως προς την 

αρμοδιότητα. ’ . · ·ιι 

4. Αν με μια πράξη έχουν επιβληθεί περισσότερα πρόστιμα η άλλες 
χρηματικές κυρώσεις α) κατά ενός προσώπου, η αρμοδιότητα καθορίζε¬ 
ται από το ποσό του μεγαλύτερου προστίμου ή της άλλης χρηματικής 
κύρωσης, β) κατά περισσοτέρων προσώπων, μη ενεχομένων εις ολόκλη¬ 
ρον, η αρμοδιότητα για όλους καθορίζεται από το ποσό του μεγαλύτερου 
προστίμου ή της άλλης χρηματικής κύρωσης και γ) κατά περισσότερων 
προσώπων, ενεχομένων εις ολόκληρον, η αρμοδιότητα καθορίζεται απο 
το άθροισμα των καταλογιζόμενων ποσών. 

5. Η εκδίκαση των υποθέσεων κατά την παράγραφο 2 μπορεί να γί¬ 
νεται και εκτός της έδρας του δικαστηρίου σε πόλεις ή κωμοπολεις της 
περιφέρειάς του που ορίζονται από τον πρόεδρο, ο οποίος λαμβάνει 
υπόψη τις ιδιαίτερες τοπικές συνθήκες και ιδίως τις αποστάσεις και τις 
απαιτούμενες δαπάνες για την προσέλευση των φορολογούμενων. 

6. Οι αποφάσεις του μονομελούς δικαστηρίου για τις συζητουμενες 

εκτός της έδρας του υποθέσεις μπορεί να εκδίδονται και να δημοσιεύο¬ 
νται στην έδρα του δικαστηρίου. _ 

7. Οι εφέσεις κατά αποφάσεων του μονομελούς διοικητικού πρώτο ι 

κείου εκδικάζονται από το τριμελές διοικητικό πρωτοδικείο». 

«Άρθρο 7 


1. Στην αρμοδιότητα του διοικητικού εφετείου υπάγονται οι εφεσεις 

κατά αποφάσεων του τριμελούς διοικητικού πρωτοδικείου, οι οποίες εκ- 
δικάζονται με τριμελή ή πενταμελή σύνθεση. , „ . 

2. Το τριμελές διοικητικό εφετείο εκδικάζει τις εφεσεις όταν 0 " 

μένος προς επιστροφή ή ο καταλογιζόμενος με την πράξη της ι ^ 
κής αρχής φόρος, δασμός, τέλος ή άλλο δικαίωμα του ημοσι , χ ρ 
συνυπολογισμο προσθέτων ή προσαυξήσεων, καθώς επίσης κ ι 
βαλλόμενο με την πράξη πρόστιμο ή άλλη χρηματική κύρωση, χωρ 
λαμβάνεται υπόψη τυχόν τροποποίησή της με την προσβ °^ ενΤ Ι _ 
φάση, δεν υπερβαίνει το ποσό των οκτώ εκατομμυρίων ραχμων. 

το ποσό υπερβαίνει τα οκτώ εκατομμύρια, η έφεση εκ ικαζεται 
πενταμελές διοικητικό εφετείο. Η διάταξη της παραγράφου τ ρ 


1. Στο ακροατήριο ο πρόεδρος διοικητικού δικαστηρίου ή ο προε¬ 
δρεύουν και στα μονομελή διοικητικά πρωτοδικεία ο δικαστής που δικά¬ 
ζει κηρύσσει την έναρξη της συνεδρίασης, εκφωνεί ή διατάσσει την εκ¬ 
φώνηση των υποθέσεων κατά την καθορισμένη τάξη και διευθύνει τη συ¬ 
ζήτησή τους, δίνει το λόγο στους διαδίκους, τους νόμιμους αντιπροσώ¬ 
πους και πληρεξουσίους τους, αφαιρεί το λόγο σε περίπτωση παράβασης 
των όρων της λυσιτελούς και κόσμιας συζήτησης, εξετάζει τους διαδί-, 
κους, τους νόμιμους αντιπροσώπους τους και τα άλλα πρόσωπα που 
έχουν κλητευθεί, κηρύσσει περαιωμένη τη συζήτηση εφ’ όσον κατά την 
κρίση του επαρκώς ερευνήθηκε η υπόθεση και δημοσιεύει την απόφαση. 

2. Η τήρηση της ευταξίας, κατά τις συνεδριάσεις των διοικητικών δι¬ 
καστηρίων και της ευπρέπειας, "κατά τη διεξαγωγή των συζητήσεων, 
ανήκει σε εκείνον που, σύμφωνα με την προηγούμενη παραγραφο, διευ¬ 
θύνει τη διαδικασία, ο οποίος έχει και τις εξουσίες της παραγράφου 1 
του επόμενου άρθρου. 

3. Αν εγερθούν αντιρρήσεις για τις κατά τις προηγούμενες παραγρά¬ 
φους ενέργειες του προέδρου, επιτρέπεται άμεση αναφορά στο δικαστή¬ 
ριο. 

Άρθρο 21 

1. Ο πρόεδρος του διοικητικού δικαστηρίου έχει δικαίωμα να διατά¬ 

ξει την κράτηση για εικοσιτέσσερις ώρες ή την αποβολή από το ακροα¬ 
τήριο και το δικαστικό κατάστημα ή να επιβάλει χρηματική ποινή απο 
δύο έως είκοσι χιλιάδες δραχμές εις βάρος κάθε προσώπου, το οποίο θο¬ 
ρυβεί ή εκδηλώνει ασέβεια ή ανυπακοή σε μέτρα που έχουν ληφθει η 
διαταγές που έχουν δοθεί ή παρακωλύει κατά οποιοδήποτε τροπο την 
κανονική διεξαγωγή των εργασιών του δικαστηρίου ή προκαλεί φθορές 
στο δικαστικό κατάστημα, χωρίς να αποκλείεται η λήψη μέτρων κατα 
του υπαιτίου προς αποζημίωση ή η ποινική δίωξή του, εφ όσον συντρέ¬ 
χει νόμιμη περίπτωση. Προκειμένου για δικηγόρο που θορυβεί η δείχνει 
ανυπακοή προς το διοικητικό δικαστήριο, μπορεί να επιβληθούν απο 
αυτό οι πειθαρχικές ποινές που προβλέπονται στον κώδικα για τους δι¬ 
κηγόρους. . 

2. Ως προς τους διοικητικούς δικαστές του δικαστηρίου, ο πρόεδρός 
έχει δικαίωμα μόνο να τους υπενθυμίζει με εύσχημο τρόπο τις υποχρεώ¬ 
σεις τους που απορρέουν από το αξίωμα και τα υπηρεσιακά καθήκοντά 
τους. 


Άρθρο 22 

Όπου σε διάταξη νόμου γίνεται παραπομπή α) στα άρθρα 8 και 9 του 
ν.δ. 3845/1958 (ΦΕΚ 149), όπως τροποποιήθηκαν μεταγενεατέρως, 
η παραπομπή λογίζεται ότι γίνεται στις διατάξεις των άρθρων 1,6 και 
7 του κώδικα φορολογικής δικονομίας και β) στα άρθρα 13 και 20 του 
ίδιου ν.δ. 3845/1958, η παραπομπή λογίζεται ότι γίνεται στις διατά¬ 
ξεις των δύο προηγούμενων άρθρων. 

Άρθρο 23 

Οι περιπτώσεις β' και γ' της παραγράφου 1 του άρθρου 4 του ν. 
702/1977 (ΦΕΚ 268) γίνονται περιπτώσεις δ' και ε αντιστοιχως και 
τίθενται νέες περιπτώσεις β και γ ως εξής: 

«β) Στα διοικητικά εφετεία όπου υπηρετούν περισσότεροι από έναν 
πρόεδροι, ο προϊστάμενος του διοικητικού εφετείου κατανέμει τις υποθέ¬ 
σεις μεταξύ των τμημάτων. Ο πρόεδρος του τμήματος με πράξη του 
ορίζει για κάθε υπόθεση εισηγητή έναν από τους εφέτες του τμήματός 
του καθώς και τη δικάσιμο πηυ σημειώνεται στο πινάκιο και παραγγέλ- 
λει την ανακοίνωση της δικογραφίας στον εισηγητή. Ο ιφόεδρος του 
τμήματος μπορεί οποτεδήποτε, αν κωλύεται ο εισηγητής που ορίστηκε, 
να τον αντικαταστήσει με άλλον *αι προφορικώς. 

γ) Με εντολή του προέδρου του τμήματος, αντίγραφο του δικογράφου 
του ένδικου μέσου με μνεία της χρονολογίας κατάθεσης και της πράξης 
της προηγούμενης περίπτωσης, κοινοποιείται με φροντίδα της γραμμα¬ 
τείας του τμήματος, είκοσι τουλάχιστον ημέρες πριν από τη δικάσιμο, 
στα πρόσωπα που ορίζονται στην παράγραφο 2 του άρθρου 21 του ν.Ο. 
170/1973 (ΦΕΚ 229), όπως ισχύει. Αν συντρέχει κατεπειγουσα περί¬ 
πτωση, ο πρόεδρος του τμήματος μπορεί να συντέμνει την πιο πάνω 

προθεσμία». 



3322 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ» 


Άρθρο 24 

1. Οι κατά την έναρξη της ισχύος του ν. 1756/1988 ορισθέντες επι¬ 
θεωρητές, οι βοηθοί τους και ο προϊστάμενος επιθεώρησης αντιπρόε¬ 
δρος του Αρείου Πάγου ασκούν τα καθήκοντά τους μέχρι 31.12.1988 
κατά τις μέχρι του ν. 1756/1988 ισχύουσες διατάξεις. 

Η επιθεώρηση της εργασίας των δικαστικών λειτουργών, από 
16.9.1988 και εφεξής, θα διενεργηθεί από τους επιθεωρητές που θα 
ορισθούν σύμφωνα με τις διατάξεις του ν. 1756/1988. 

2. Το Πρωτοδικείο Έβρου μετονομάζεται σε Πρωτοδικείο Αλεξαν¬ 
δρούπολης με έδρα την Αλεξανδρούπολη. 

ΚΕΦΑΛΑΙΟ Δ' 

Ρύθμιση θεμάτων Εθνικής Σχολής Δημόσιας Διοίκησης 
Άρθρο 25 

Κυρώνεται από τότε που ίσχυσε η από 21 Ιουλίου 1988 αριθ. 3474 
απόφαση του Αντιπροέδρου της Κυβέρνησης και Υπουργού Δικαιοσύ¬ 
νης. που δημοσιεύτηκε στο αριθ. ΦΕΚ 513/Β/21.7.1988 και έχει ως 
εξής: 

«Αριθ. 3474 

ΑΠΟΦΑΣΗ 

Τροποποίηση της 3157/30.6.88 απόφασης του Αντιπροέδρου της Κυ¬ 
βέρνησης και Υπουργού Δικαιοσύνης 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το Μόμο 1388/83 « Ιδρυση Εθνικού Κέντρου Δημόσιας Διοίκη¬ 
σης» (ΦΕΚ Α' 113). 

2. Το άρθρο 23 Ν. 1586/86 (ΦΕΚ Α' 37). 

3. Το Νόμο 1578/85 «Κύρωση του Κώδικα Κατάστασης των Δικα¬ 
στικών Λειτουργών και άλλες διατάξεις» (ΦΕΚ 219). 

4. Την 3157/30.6.1988 απόφασή μας (ΦΕΚ 452/88 Β'), αποφα¬ 
σίζουμε: 

Τροποποιούμε την πιο πάνω 3157/30.6.1988 απόφασή μας και 
κατανέμουμε τις θέσεις κατά δικαστήριο για τις πέντε πρώτες εκπαιδευ¬ 
τικές σειρές της Εθνικής Σχολής Δημόσιας Διοίκησης, όσον αφορά το 
Τμήμα της Διοικητικής Δικαιοσύνης, ως εξής: 

Για την Α' Εκπαιδευτική Σειρά (που αποφοιτά το 1988) μία (1) θέση 
στο Συμβούλιο της Επικράτειας, δύο (2) θέδεις στο Ελεγκτικό Συνέδριο. 

Για τη Β' Εκπαιδευτική Σειρά (που θα αποφοιτήσει το 1989) τρεις 
(3) θέσεις στο Συμβούλιο της Επικράτειας και τρεις (3) θέσεις στο Ελε¬ 
γκτικό Συνέδριο. 

Για τη Γ' Εκπαιδευτική Σειρά (που αποφοιτά το 1990) τέσσερις (4) 
θέσεις στο Συμβούλιο της Επικράτειας, τέσσερις (4) θέσεις στο Ελε¬ 
γκτικό Συνέδριο και τρεις (3) θέσεις στα Διοικητικά Δικαστήρια. 

Για την Δ' Εκπαιδευτική Σειρά (Εισαγωγικός Διαγωνισμός 1988 - 
Αποφοίτηση 1991) ορίζουμε τις ανάγκες συνολικά σε δεκαπέντε (15) 
θέσεις. Ειδικότερα: 

Δύο (2) θέσεις για το Συμβούλιο της Επικράτειας 

Επτά (7) θέσεις για το Ελεγκτικό Συνέδριο 

Εξι (6) θέσεις για τα Διοικητικά Δικαστήρια. 

Για την Ε' Εκπαιδευτική Σειρά (Εισαγωγικός Διαγωνισμός 1989 
Αποφοίτηση 1992) ορίζουμε τις ανάγκες συνολικά σε δεκαπέντε (15) 
θέσεις. Ειδικότερα: 

Δύο (2) θέσεις για το Συμβούλιο της Επικράτειας. 

Πέντε (5) θέσεις για το Ελεγκτικό Συνέδριο. 

Οκτώ (8) θέσεις για τα Διοικητικά Δικαστήρια. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 21 Ιουλίου 1988 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 
ΑΓΑΜΕΜΝΩΝ ΚΟΥΤΣΟΓΙΩΡΓΑΣ», 


Άρθρο 26 

1. Για τη συμμετοχή στον εισαγωγικό διαγωνισμό της Εθνικής Σχο¬ 
λής Δημόσιας Διοίκησης ο υποψήφιος για το τμήμα διοικητικής δικαιο¬ 
σύνης απαιτείται να έχει συμπληρώσει το 25ο έτος της ηλικίας του κατά 
το χρόνο έναρξης του διαγωνισμού. 

2. Για το διορισμό ως δικαστικών λειτουργών των σπουδαστών των 
τριών πρώτων εκπαιδευτικών σειρών του τμήματος διοικητικής δικαιο¬ 
σύνης της Εθνικής Σχολής Δημόσιας Διοίκησης δεν ισχύει το κατώτατο 
όριο ηλικίας που καθορίζεται με τον Κώδικα Κατάστασης των Δικαστι¬ 
κών Λειτουργών. 

3. Η κατά το εδάφιο η'του άρθρου 23 του ν. 1586/1986 (ΦΕΚ 37) 
γραπτή και προφορική εξέταση γίνεται ενώπιον πενταμελούς επιτροπής, 
που αποτελείται από έναν Αντιπρόεδρο του Συμβουλίου της Επικρά¬ 
τειας, ως πρόεδρο, ένα Σύμβουλο Επικράτειας, δύο Συμβούλους του 
Ελεγκτικού Συνεδρίου και έναν πρόεδρο εφετών των τακτικών διοικητι¬ 
κών δικαστηρίων. Τα μέλη της επιτροπής που προέρχονται από το Συμ¬ 
βούλιο της Επικράτειας και τα τακτικά διοικητικά δικαστήρια ορίζονται 
από τον Πρόεδρο του Συμβουλίου της Επικράτειας και εκείνα που προ- 
έρχονται από το Ελεγκτικό Συνέδριο από τον Πρόεδρο του δικαστηρίου 
αυτού. 

Η γραπτή δοκιμασία γίνεται σε πρακτικό θέμα συνταγματικού και 
διοικητικού δικαίου. Η προφορική δοκιμασία γίνεται δημόσια στην ύλη 
που αναφέρεται στην απόφαση του Υπουργού Δικαιοσύνης αριθμ. 

69800/7.7.1986 (ΦΕΚ 444/Β/9.7.1986). 

4. Η βαθμολογική κλίμακα τόσο για τη γραπτή όσο και για την προ¬ 
φορική δοκιμασία είναι από 0 έως 10.0 μέσος όρος των βαθμών στις 
δύο δοκιμασίες αποτελεί το βαθμό του εξεταζόμενου^ Επιτυχών θεωρεί¬ 
ται ο υποψήφιος που έλαβε βαθμό τουλάχιστον 5. 

5. Οσοι δεν συγκεντρώνουν τη βάση στην παραπάνω κατά το εδάφιο 
η του άρθρου 23 του ν. 1586/1986 εξέταση μπορούν να επαναλάβουν 
την εξέταση αυτή μία ακόμα φορά μετά πάροδο τριών τουλάχιστο μη¬ 
νών. Οσοι δεν συγκεντρώσουν τη βάση και δηλώσουν σε προθεσμία 
δέκα ημερών από την ανακοίνωση των αποτελεσμάτων ότι δεν επιθυ¬ 
μούν να επαναλάβουν την εξέταση, καθώς και όσοι αποτύχουν και στην 
προβλεπόμενη από την παρούσα παράγραφο επαναληπτική εξέταση 
διορίζονται σε θέσεις δικαστικών αντιπροσώπων των νομικών υπηρε¬ 
σιών διοίκησης, σύμφωνα με όσα ορίζονται ειδικότερα με προεδρικό διά¬ 
ταγμα που εκδίδεται με πρόταση του Υπουργού Δικαιοσύνης. 

6. Με απόφαση του Υπουργού Δικαιοσύνης, που εκδίδεται ύστερα 
από σύμφωνη γνώμη της επιτροπής του εδαφίου ζ του άρθρου 23 του ν. 
1586/1986, μπορεί να τροποποιούνται η εξεταστέα ύλη, το περιεχό¬ 
μενο και ο τρόπος διεξαγωγής της κατά το εδάφιο η' του ίδιου άρθρου 
γραπτής και προφορικής εξέτασης, να ορίζεται συντελεστής για κάθε δο¬ 
κιμασία, να μεταβάλλεται ο τρόπος υπολογισμού του βαθμού επιτυχίας 
κατά την εξέταση αυτήν και να ρυθμίζεται κάθε θέμα σχετικό με τη διε- 
ξαγωγή της εξέτασης και τη λειτουργία της επιτροπής της παραπάνω 
παραγράφου 3. 

ΚΕΦΑΛΑΙΟ Ε' 

Πρόσληψη προσωπικού στις δικαστικές υπηρεσίες και ρύθμιση άλλων 
σχετικών θεμάτων 

Άρθρο 27 

1. Οι θέσεις του κλάδου ΔΕ δακτυλογράφων - στενογράφων ειδικό¬ 
τητας ελληνικής γραφομηχανής των δικαστικών υπηρεσιών της χώρας, 
οι οποίες έχουν συσταθεί με τις διατάξεις του άρθρου 17 του ν. 1738/ 

1987, καθώς και οι θέσεις του κλάδου ΔΕ δακτυλογράφων - στενογρά¬ 
φων της κεντρικής υπηρεσίας του Υπουργείου Δικαιοσύνης, πληρώνο¬ 
νται με διαγωνισμό. Ο διαγωνισμός αποβλέπει στη διαπίστωση άριστης 
γνώσης της ελληνικής δακτυλογραφίας και ενεργείται από τριμελείς 
επιτροπές, οι οποίες αποτελούνται από ένα δικαστικό λειτουργό και ανά 
εναν υπάλληλο της κεντρικής υπηρεσίας των Υπουργείων Προεδρίας 
της Κυβέρνησης και Δικαιοσύνης με βαθμό Α’ και συγκροτούνται με 
απόφαση του Υπουργού Δικαιοσύνης. Γραμματείς ορίζονται με την ίδια 
απόφαση υπάλληλοι του Υπουργείου Δικαιοσύνης. 

2. 0 διαγωνισμός για τις θέσεις δακτυλογράφων της κεντρικής υπη¬ 
ρεσίας του Υπουργείου Δικαιοσύνης, του Συμβουλίου Επικράτειας και 
του Ελεγκτικού Συνεδρίου ενεργείται στο κατάστημα του Υπουργείου 
Δικαιοσύνης και στα καταστήματα των δικαστηρίων αυτών αντιστοί- 
χως. Ο διαγωνισμός για τις θέσεις δακτυλογράφων των γραμματειών 
των πολιτικών και ποινικών δικαστηρίων, των εισαγγελιών αυτών, κα¬ 
θώς και των τακτικών διοικητικών δικαστηρίων ενεργείται για μεν τη 

Μακεδονία και Θράκη στην έδρα του Πολιτικού Πρωτοδικείου Θεσσα¬ 
λονίκης, για δε την υπόλοιπη Ελλάδα στην έδρα του Πολιτικού Πρωτο¬ 
δικείου Αθηνών. 

3. Οι θέσεις προκηρύσσονται κατά υπηρεσία. Στην προκήρυξη ορίζε¬ 
ται και η εξεταστέα ύλη. Οι υποψήφιοι, προκειμένου για θέσεις των δύο 
τελευταίων εδαφίων της παραγράφου 2, έχουν δικαίωμα να υποβάλουν 
μια μόνο αίτηση και μόνο για μια υπηρεσία. 

4. Με κοινή απόφαση των Υπουργών Προεδρίας της Κυβέρνησης και 
Δικαιοσύνης καθορίζονται τα της προκήρυξης του διαγωνισμού, της δη¬ 
μοσίευσης της προκήρυξης, του εντύπου της αίτησης, της αρχής και της 
προθεσμίας υποβολής, του ελέγχου των προσόντων των υποψηφίων, 
του προσδιορισμού του βαθμού του δικαστικού λειτουργού και του σώ¬ 
ματος από το οποίο θα προέρχεται, του τρόπου εξέτασης, τα της βαθμο¬ 
λογίας, τα της κατάρτισης των πινάκων επιτυχίας, της δημοσιότητας 
αυτών, της αίτησης ελέγχου νομιμότητας από τον Υπουργό Δικαιοσύ¬ 
νης και κύρωσης των πινάκων, της εν γένει διεξαγωγής του διαγωνι¬ 
σμού και κάθε αναγκαία λεπτομέρεια. 

5. Στο διαγωνισμό γίνονται δεκτοί όσοι έχουν συμπληρώσει το 21ο 
έτος και δεν έχουν υπερβεί το 30ό έτος της ηλικίας τους. 

Για το όριο ηλικίας ως ημέρα γεννήσεως λαμβάνεται η 1η Ιανουά¬ 
ριου του έτους γεννήσεως. Οι διοριζόμενοι στις θέσεις δακτυλογράφων 
δεν μπορούν να μεταταγούν σε θέση ανώτερης κατηγορίας πριν από τη 
συμπλήρωση δέκα ετών από την ημέρα του διορισμού τους, εφ όσον κα¬ 
τείχαν το τυπικό προσόν κατά το χρόνο αυτόν ή σε θέσεις άλλου κλάδου 
της ίδιας κατηγορίας. 

Στους υπαλλήλους αυτούς δεν παρέχονται, πριν από την παρέλευση 
της προηγούμενης δεκαετίας, τα μισθολογικά και βαθμολογικά ή αλλα 
πλεονεκτήματα, που δίδονται στους λοιπούς υπαλλήλους που έχουν το 
τυπικό προσόν της ανώτερης κατηγορίας. 

Οι διατάξεις των προηγούμενων εδαφίων εφαρμόζονται και για υπο¬ 
ψηφίους, οι οποίοι κατά το χρόνο του διορισμού τους είναι φοιτητές τε¬ 
χνολογικής ή πανεπιστημιακής εκπαίδευσης και αποκτούν το τυπικό 
προσόν διορισμού στην ανώτερη κιατηγορία κατά το χρόνο της υπηρε¬ 
σίας τους. Ο χρονικός περιορισμός της δεκαετίας στην περίπτωση αυτήν 
ισχύει από τη χρονολογία απόκτησης του οικείου τίτλου. 


σταμένων των υποθηκοφυλακείων της παραγράφου 1 πρέπει να γίνει 
μέσα σ’ ένα μήνα από τη δημοσίευση αυτού του νόμου. 

3. Στους ειδικούς άμισθους υποθηκοφύλακες, που δεν επιθυμούν να 
διορισθούν στις θέσεις μόνιμου προσωπικού, παρέχεται η δυνατότητα να 
επαναδιορισθούν δικηγόροι, μετά από σχετική αίτησή τους, που θα υπο¬ 
βάλουν στο Υπουργείο Δικαιοσύνης, μέσα σε τρεις μήνες από την απο¬ 
χώρησή τους από την υπηρεσία. 

4. Με προεδρικό διάταγμα, που εκδίδεται με πρόταση των Υπουρ¬ 
γών Προεδρίας της Κυβέρνησης, Δικαιοσύνης και Οικονομικών, συνι- 
ατώνται στα Υποθηκοφυλακεία της παραγράφου 1 θέσεις υπαλλήλων 
της ΠΕ κατηγορίας, καθώς και λοιπού υπαλληλικού προσωπικού ανά¬ 
λογα με τις υπηρεσιακές ανάγκες. 

Όταν σύμφωνα με τις διατάξεις του άρθρου 5, παράγραφος 1, περί¬ 
πτωση δ' του ν. 724/1977 «περί του προσωπικού των εμμίσθων Υπο¬ 
θηκοφυλακείων και Κτηματολογικών Γραφείων και άλλων τινών δια¬ 
τάξεων», γίνεται απευθείας διορισμός σε θέσεις προϊσταμένου τμήματος 
ή διεύθυνσης των άνω υποθηκοφυλακείων, ο βαθμός διορισμού είναι ο 
Α' και μισθολογικό κλιμάκιο το 12ο. 

5. Οι υπάλληλοι, που ήδη υπηρετούν στα Υποθηκοφυλακεία Πα¬ 
τριόν, Χαλανδρίου, Κατερίνης και Σαλαμίνας, διατηρούνται στην υπη¬ 
ρεσία και κατατάσσονται με απόφαση του Υπουργού Δικαιοσύνης σε συ- 
νιστώμενες προσωρινές θέσεις με σχέση εργασίας ιδιωτικού δικαίου αο¬ 
ρίστου χρόνου. 

6. Στα εμμισθοποιούμενα Υποθηκοφυλακεία Πατρών, Χαλανδρίου, 
Κατερίνης και Σαλαμίνας διατηρούνται οι ισχύουσες διατάξεις για την 
είσπραξη δικαιωμάτων των αμίσθων υποθηκοφυλακείων. 

7. Στο πρώτο εδάφιο της παραγράφου 1 του άρθρου 1 του ν. 1653/ 
1986 μετά την περίπτωση ιε' προστίθεται περίπτωση: «ιστ'. Μεγάρων». 

Επίσης, στο δεύτερο εδάφιο της ίδιας παραγράφου μετά τη λέξη 
«Λαυρίου» προστίθεται η λέξη «Μεγάρων». 


Άρθρο 30 

Η ισχύς του νόμου αυτού αρχίζει από τη δημοσίευσή του στην Εφημε¬ 
ρίδα της Κυβερνήσεως, εκτός εάν ορίζεται διαφορετικά στις επί μέρους 
διατάξεις του. Η ισχύς των διατάξεων των άρθρων του Κεφαλαίου Β' 
αρχίζει έξι μήνες μετά τη δημοσίευση του νόμου αυτού. 


Άρθρο 28 

Οι φύλακες του προσωρινού Κλάδου ΥΕ, που υπηρετούν κατά τη δη¬ 
μοσίευση του παρόντος άρθρου και έχουν αποφοιτήσει ευδόκιμα απο το 
τμήμα εκπαιδεύσεως της Σχολής Σωφρονιστικών Τπα ^. λων ; 
τάσσονται με απόφαση του Υπουργού Δικαιοσύνης στον α ο 
λάκων. 


Παράγγέλομε τη δημοσίευση του παρόντος στην Εφημερίδα της Κυβερ¬ 
νήσεως και την εκτέλεσή του ως νόμου του Κράτους. 

Αθήνα, 26 Αυγούστου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 


Άρθρο 29 

1. Τα ειδικά άμισθα Υποθηκοφυλακεία Πατρών, Χαλανδρίου, Κατε¬ 
ρίνης και Σαλαμίνας μετατρέπονται σε έμμισθα και διέπονται ,απο τις 
διατάξεις που ισχύουν για τα έμμισθα υποθηκοφυλακεία. 

2. Οι θέσεις των ειδικών άμισθων υποθηκοφυλακείων των Υποθηκο¬ 
φυλακείων της παραγράφου 1 μετατρέπονται σε θέσεις μόνιμων υπ 
λήλων της ΠΕ κατηγορίας. Όταν στις θέσεις αυτές γίνεται απ ευθείας 
διορισμός υποθηκοφύλακα σύμφωνα με τις διατάξεις του αρ ρου , πα 
ράγραφος 1 περίπτ. δ’ του ν. 724/1977 «περί του προσωπικού των εμ¬ 
μίσθων Υποθηκοφυλακείων και Κτηματολογικών Γραφείων και άλλων 
τινών διατάξεων», ο βαθμός διορισμού είναι ο βαθμός Α και μισθολο- 
γικό κλιμάκιο το 12ο. Στις θέσεις αυτές διορίζονται μετά απο αίτηση 
τους οι υπηρετούντες ειδικοί άμισθοι υποθηκοφύλακες και τοποθετού¬ 
νται ως προϊστάμενοι της υπηρεσίας. Σε περίπτωση που οι πιο πάνω εν 
επιθυμούν το διορισμό τους, οι θέσεις αυτές καλύπτονται με μ ετ * εσΤ 1 Ί 
απόσπαση αντίστοιχου βαθμού υπαλλήλων των έμμισ ων υπο ηκοφυ 
λακείων και κτηματολογικών γραφείων. Η πλήρωση των εσεων προι 


Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΓΑΜ. ΚΟΥΤΣΟΓΙΟΡΓΑΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΔΗΜ. ΤΣΟΒΟΛΑΣ 


θεωρήθηκε και τέθηκε η Μεγάλη Σφραγίδα τον Κράτους. 


Αθήνα, 30 Αυγούστου 1988 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΓΑΜ. ΚΟΥΤΣΟΓΙΟΡΓ ΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




